ນາຍ​ພົນໄຕ້ຫວັນ​ຖືກຕັດສິນໂທ​ດ​ ຈໍາຄຸກຕະຫຼອດ​ຊີວິດ​​ ໃນ​ຖານ​ເປັນ​ສອດ​ແນມ​.
ທາງການໄຕ້ຫວັນກ່າວ​ວ່າ ທ່ານ Lo ​ໄດ້​ສົ່ງ​ຂໍ້​ມູນ​ທີ່​ຫຼໍ່​ແຫຼມ​ສໍາຄັນ​ຕ່າງໆ ​​ໃຫ້​ສາຍລັບຍິງຊາວຈີນ ເພື່ອ​ແລກປ່ຽນກັບ​ສິນ​ບົນ 5 ຄັ້ງດ້ວຍກັນ.
ນາຍພົນໄຕ້ຫວັນ ຜູ້ທີ່ໄດ້ຂາຍຄວາມລັບ ໃຫ້ກັບສາຍລັບແມ່ຍິງຈີນຄົນນຶ່ງນັ້ນ ໄດ້ຖືກ ຕັດສິນໂທດ ຈໍາຄຸກຕະຫຼອດຊີວິດ ໃນຖານເປັນສອດແນມ ເຈົ້າໜ້າທີ່ກ່າວວ່າ ພົນຕີ Lo Hsien-che ສາມາດຂໍອຸທອນໄດ້ຕໍ່ຄໍາຕັດສິນໂທດດັ່ງ ກ່າວ ທີ່ມີຂຶ້ນໃນວັນຈັນມື້ນີ້ ລາຍງານຂ່າວກ່າວວ່າ ທ່ານ Lo ໄດ້ຖືກດຶງດູດໃຫ້ໄປຕິດບ່ວງຄາລົມຫວານຂອງສາຍລັບ ຜູ້ຍິງຈີນຄົນນຶ່ງ ຊໍ້າແລ້ວຊໍ້າອີກ ຂະນະທີ່ທ່ານປະຈໍາການຢູ່ໃນປະເທດໄທ ໃນປີ 2002 -2005 ກະຊວງປ້ອງກັນປະເທດກ່າວວ່າ ທ່ານ Lo ໄດ້ສົ່ງຂໍ້ມູນທີ່ຫຼໍ່ແຫຼມສໍາຄັນຕ່າງໆ ໃຫ້ຜູ້ກ່ຽວ ເພື່ອແລກປ່ຽນກັບສິນບົນ 5 ຄັ້ງດ້ວຍກັນ ທາງກະຊວງປ້ອງກັນປະເທດ ບໍ່ໄດ້ໃຫ້ລາຍລະອຽດກ່ຽວກັບຂໍ້ມູນລັບ ທີ່ທ່ານ Lo ໄດ້ ມອບໃຫ້ສາຍລັບນັ້ນ ແຕ່ ທ່ານ Lo ໄດ້ດໍາລົງຕໍາແໜ່ງເປັນຫົວໜ້າພະແນກໂທລະຄົມ ມະນາຄົມແລະຂໍ້ມູນອີເລັກໂທຣນິກຂອງກອງທັບ ແລະທ່ານສາມາດເຂົ້າເຖິງຂໍ້ມູນທີ່ຫຼໍ່ ແຫຼມ ກ່ຽວກັບລະບົບອາວຸດຕ່າງໆນັ້ນ